- Nei det gjør vi ikke. Men miksen er veldig viktig. På hardcore java har vi stor andel menn, mens det innenfor brukeropplevelse er flere kvinner. Når disse jobber sammen blir det veldig bra, sier Hurum.
- Det med jenter og gutter er viktig fordi det skaper godt arbeidsmiljø med en blanding som fører til mer kreativitet. Lik fordeling mellom kjønnene har betydd noe for bunnlinjen, men viktigst er at et godt og variert arbeidsmiljø tilrekker seg gode personer.
Gro Rognstad føler ikke noe behov for kvotering, men mener det er viktig at jenter tar plass og viser seg frem.
- Jeg er bekymret for kjønnsfordelingen på it-studier. Vi må vise mulighetene kvinner har i it-bransjen og fortelle unge jenter at it er noe mer enn å skifte harddisk. Teknologi handler om å endre samfunnet.